text: [{"text_idx": "#000004", "text": "Adeemsi hijaaba yuunifoormii poolisii keessa galchuu bara 2018, yeroo miseensonni poolisii manneen barnootaa sadarkaa lammaffaa biyyattii daawwatan irraa kan eegale yoo tahu, dubartoonni muslima ta\u2019an akka humna poolisii biyyattii seenaniif kaka\u2019umsa akka ta\u2019uuf, hijaabni uffannaa keessa akka seenu kan murteeffame tahuu poolisiin biyyatti beeksise."}, {"text_idx": "#000005", "text": "Dubbii himaan poolisii biyyattii, caasaan humna poolisii hawaasa biyyattii keessa jiraatu hunda akka fakkaatuuf hunda hirmaachisuun barbaachise jedhe."}, {"text_idx": "#000006", "text": "Haaluma kanaan Zeenaa Alii miseensa poolisii dubartii yeroo jalqabaaf hijaaba akka yuunifoormiitti uffatte taatee jirti."}, {"text_idx": "#000007", "text": "Konistaabil Zeenaa Alii humna poolisii seenuuf kan murteessite erga haleellaan masjiida Kiristaancharchi irratti raawwatamee booda ta\u2019uu fi Dubartoonni muslimaa baay\u2019inaan humna poolisii keessa seenanii uummata gargaaruu qabu jedheen amana jechuun barruu Niwu Ziiland Herald jedhamutti himte"}, {"text_idx": "#000008", "text": "Itti ida\u2019uunis \u201cPoolisii Niwu Ziilaand ta\u2019ee hijaaba uffadhee yoo deemu baay\u2019ee gammada. Kana ilaaluun dubartoonni muslima ta\u2019an hedduun nutti makamu jedheen abdadha\u201d jette."}]